Fenchurch

Fenchurch er et område i City of London, dominert av kontorer, banker og finansinstitusjoner, og samtidig et av Londons minst bebodde områder. Fenchurch ligger umiddelbart nord og nordøst for Tower of London, mellom Londons gamle bymur og Bishopsgate.

Fenchurch er anlagt på våtmarkene omkring den for lengst overbygde elva Langbourne – derav navnet. Mot øst førte porten Aldgate ut mot vegen til Essex, omtrent der Aldgate undergrunnsstasjon ligger i dag. Fenchurch betjenes ellers av undergrunnsstasjonen Tower Hill og jernbanestasjonen Fenchurch Street.

I gaten Fenchurch Street er det et stort antall butikker, puber og kontorer, inkludert 20 Fenchurch Street, en skyskraper som er 160 meter høy og med 34 etasjer. Det gjør den til den sjette høyeste bygningen i City of London og den tolvte høyeste i London. Den ble fullført våren 2014 og øverste etasje ble åpnet i januar 2015.

Referanser 

Steder i City of London